Melodi Grand Prix 2001

Melodi Grand Prix 2001 var den 40. utgåva av Melodi Grand Prix, Noregs nasjonale uttaking til Eurovision Song Contest. Tolv finalistar deltok i finalen 24. februar 2001 som blei arrangert i Oslo Spektrum i Oslo. Vinnarlåten blei «On My Own», framført av Haldor Lægreid. Songen er komponert og skriven av Ole Henrik Antonsen og Tom-Steinar Hanssen, medan Ole Jørgen Olsen har vore med på å skrive teksten. Lægreid representerte Noreg i den internasjonale finalen i København og kom på delt 22. og siste plass med 3 poeng. Dette var Noregs niande sisteplass i Eurovision, og plasseringa førte til at Noreg måtte stå over den internasjonale finalen året etter.

 Sendinga 
For første gong sidan 1994 blei finalen flytta ut av NRK Marienlyst og til Oslo Spektrum, som også hadde husa finalane i 1992 og 1994. Sendinga gjekk av stabelen laurdag 24. februar, og programleiar var igjen Hans Christian Andersen – med Jahn Teigen og Carola som reporterar og pauseunderhaldarar. Det var 3500 publikumarar i salen.Høiness, Helle (24. februar 2001). «Fullsatt sal og lanseringskåte artister». Norsk Telegrambyrå.

For første gong sidan 1971 var det med tolv bidrag i ein Melodi Grand Prix-finale. NRK hadde også invitert Elisabeth Andreassen i håp om at ho kunne sikre Noreg ein god plassering i den internasjonale finalen.Grønneberg, Anders (21. januar 2001). «Ryker ut av Grand Prix uten topp-plassering». Besøkt 13. september 2015. Andreassen deltok derimot ikkje. 

Vinnaren blei kåra gjennom telefonrøysting og ein fagjury i Oslo Spektrum. Dei tolv finalistane blei først spelte ein gong, før tv-sjåarane og fagjuryen fekk røyste. Etter ein halvtimes sendepause, begynte andre del med røysteresultata frå første runde. Dei fire best plasserte låtane gjekk vidare til superfinalen, og sjåarane og juryen røysta om att. Haldor Lægreid vann finalen med songen «On My Own». 

 Resultat 

 Første runde 
 Nr. Tittel Artist KomponistTekstforfattar Poeng Plass A «Every Night Is Saturday Night» Marianne Ligaard Bottolf Lødemel og Lars Aass 34 8 B «Looking for Love» Rasmus Høgset Jan JohansenJohansen, Thomas Heinonen og Brad Johnson 52 6 C «You've Got the Motion» Mocci Stein Johan Grieg Halvorsen og Erlend Klarholm NilsenHalvorsen, Nilsen og Mocci Ryen 70 3 D «Still an Angel» Remy Øivind MadsenMadsen og Leif Johansen  55 4 E «Free» Camilla Fagerås Ken Ingwersen og Jon-Willy RydningenSvein Finneide 32 9 F «Without You» Rune Rudberg  Rune Rudberg 53 5 G «Is She the One» Are Sigvardsen Are Sigvardsen 27 10 H «U Ain't Seen the Best of Me Yet» Rebecca Rebecca Wolsdal 20 11 I «Brighter Than Light» Elin Torset Elin Torset 82 2 J «Show Me the Way» Lars-Fredrik Elias Muri og Bottolf LødemelLars Aass 7 12 K «Your Heart Belongs to Me» BIAZ Lars Berg 45 7 L «On My Own» Haldor Lægreid Ole Henrik Antonsen og Tom-Steinar HanssenAntonsen, Hanssen og Ole Jørgen Olsen 90 1

 Superfinale 
Nr. Tittel ArtistKomponistTekstforfattar Poeng Plass C «You've Got the Motion» Mocci Stein Johan Grieg Halvorsen og Erlend Klarholm NilsenHalvorsen, Nilsen og Mocci Ryen 70 3 D «Still an Angel» Remy Øivind MadsenMadsen og Leif Johansen  55 4 I «Brighter Than Light» Elin Torset Elin Torset 82 2 L «On My Own» Haldor Lægreid Ole Henrik Antonsen og Tom-Steinar HanssenAntonsen, Hanssen og Ole Jørgen Olsen 90 1

 Røysting 
Første runde blei avgjort av telefonrøyster som blei fordelte på fem regionar. Kvar region gav 1–10, 12 og 14 poeng ut frå kor mange telefonrøyster kvar song hadde fått. I tillegg var det ein fagjury i Oslo Spektrum som gav 2, 4, 6, 8, 10, 12, 14, 16, 18, 20, 24 og 28 poeng. Jostein Pedersen var juryformann. Dei fire songane med høgast poengsum gjekk vidare til superfinalen.

 Første runde 
Nr.TittelFagjury Tromsø  Trondheim  Bergen  Kristiansand  Oslo  Totalt A «Every Night Is Saturday Night» 12  4  3  5  4  6  34B «Looking for Love» 8  9  9  9  9  8  52C «You've Got the Motion» 20  10  10  10  10  10  70  D «Still an Angel» 28  5  5  6  6  5  55E «Free» 10  6  4  4  5  3  32F «Without You» 16  7  7  7  7  9  53G «Is She the One» 14  2  2  2  3  4  27H «U Ain't Seen the Best of Me Yet» 4  3  6  3  2  2  20I «Brighter Than Light» 18  12  14  14  12  12  82J «Show Me the Way» 2  1  1  1  1  1  7K«Your Heart Belongs to Me» 6  8  8  8  8  7  45L «On My Own» 24  14  12  12  14  14  90

 Superfinale 
Same system blei brukt som under første runde, men denne gongen gav kvar region 8, 10, 12 og 14 poeng til dei fire superfinalistane. Fagjuryen gav 16, 20, 24 og 28 poeng.

Nr.Tittel  Tromsø  Trondheim  Bergen  Kristiansand  Oslo  Fagjury  Totalt C «You've Got the Motion» 8  8  8  8  8  24  64 D «Still an Angel» 10  10  10  10  10  16  66 I «Brighter Than Light» 12  14  14  12  12  20  84 L «On My Own» 14  12  12  14  14   28  94 

 Sisteplass i Eurovision 
Vinnarlåten «On My Own» fekk mykje ros i norsk presse, men dei europeiske juryane var ikkje like imponerte. I Eurovision Song Contest 2001 fekk det norske bidraget berre 3 poeng frå Portugal og enda på delt sisteplass saman med Island. Dette var Noregs niande sisteplass i Eurovision Song Contest. 

Dei dåverande tevlingsreglane sa at dei seks dårlegast plasserte landa i 2001 måtte stå over tevlinga i 2002, og dette førte til at Noreg ikkje fekk delta året etter. Dette var første og til no einaste gong at Norge ufrivillig måtte stå over ei tevling sidan debuten i 1960. I 1970 deltok heller ikkje Noreg, men då trekte NRK seg frivillig. 

 Hendingar 
NRK la ut alle dei tolv deltakarlåtane på nettstaden sin før finalen. Finalistane blei også presenterte i Musikkrevyen i NRK P1 i dagane før finalen. Såleis kunne media velje favorittane sine før showet. Dagbladet meinte Elin Torsets «Brighter Than Light» hadde størst sjanse i den internasjonale finalen.NTB (22. februar 2001). «Stem på din Grand Prix-favoritt». Adresseavisen. s. 44.Rønneberg, Anders (19. februar 2001). «Elin kan redde Norges GP-ære». Dagbladet. Vinnaren blei derimot Haldor Lægreid, og dei fleste media var samde om at rett artist vann, og at det var ein verdig vinnar.Rønneberg, Anders (25. februar 2001). «NM i kitsj». Dagbladet. 

Mocci og «You've Got the Motion» stod for ein av dei mest minnerike framføringane i Melodi Grand Prix-historia. Midtvegs i songen blei Mocci løfta høgt over scena og publikum i ein løftekran, før ho blei senka ned på scena igjen. Komponistane, Stein Johan Grieg Halvorsen og Erlend Klarholm Nilsen, dukka også opp på scena. Duoen er mellom anna kjend frå humorprogramma Slå på ring og Påpp & Råkk på NRK.

Etter finalen klaga fleire sjåarar på at dei ikkje hadde fått røysta i telefonrøystinga, og at dei hadde blitt forvirra av startnummera som var oppførte i bokstavane A–L. NRK avviste at det hadde vore problem med røystinga.«Stemmekaos ga feil vinner?». VG Nett. 25. februar 2001. Dette var første gong det også var mogleg å røyste via SMS.

Den norske finalen blei følgd av 1 309 000 sjåarar, eit av dei lågaste sjåartala sidan dei omfattande tv-meter-målingane starta på byrjinga av 1990-talet.«Laveste GP-tall siden 1993». Verdens Gang. 27. februar 2001. s. 47.

 Fotnotar 

Kategori:Melodi Grand Prix
Kategori:Hendingar i 2001
Kategori:2001 i Noreg